recursal/SuperWikiNEXT-32B huggingface dataset:
**கிளிசே 682 (Gliese 682)** அல்லது **ஜிஜே 682** ஒரு செங்குறுமீன் ஆகும். 16.3 ஒளி ஆண்டுகள் தொலைவில் உள்ள சூரியன். மிக அருகில் உள்ள 53 ஆவது விண்மீன் அமைப்பாக இது பட்டியலிடப்பட்டுள்ளது. இது நெருக்கமாக இருந்தாலும் , 10.95 என்ற பருமையில் மங்கலாக இருப்பதால், இதைப் பார்க்க ஒரு தொலைநோக்கி தேவைப்படுகிறது. பொலிவான விண்மீனாகிய தீட்டா சுகார்பி அருகே நண்டு விண்மீன் குழுவில் அமைந்துள்ளது. இந்த விண்மீன் பால்வெளி மையத்திற்கு அருகிலுள்ள வானத்தின் நெரிசலான பகுதியில் உள்ளது , எனவே சூரிய மண்டலத்தின் கண்ணோட்டத்தில் பல ஆழமான வானப் பொருட்களுக்கு அருகில் இருப்பதாகத் தெரிகிறது. இந்த விண்மீன் மிகவும் தொலைதூர கோளக் கொத்தான NGC 6388 இலிருந்து 0.5 பாகைத் தொலைவில் உள்ளது.

கோள்களைத் தேடல்
---------------

Gliese 682 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(day) | வட்டவிலகல் |
| --- | --- | --- | --- | --- |
| **b** (உறுதிப்படுத்தப்படவில்லை) | >4.4 *M*⊕ | 0.08 | 17.48 | 0.08 | — | — |
| **c** (உறுதிப்படுத்தப்படவில்லை) | >8.7 *M*⊕ | 0.18 | 57.32 | 0.10 | — | — |

 இரண்டு கோள்கள் கிளிசே 682 ஐச் சுற்றி வருவதாக 2014 ஆம் ஆண்டு கண்டறியப்பட்டது. , அவற்றில் ஒன்று வாழ்தகவு மண்டலத்திலவூள்ளது. 2020 ஆம் ஆண்டு ஆய்வில் இந்தக் கோள்களைக் கண்டுபிடிக்க முடியவில்லை , மேலும் ஆரத் திசைவேக குறிகைகள் விண்மீன் செயல்பாட்டால் ஏற்பட்டிருக்கலாம் என்று முடிவு செய்தனர்.

மேற்கோள்கள்
-----------

1. ↑
2. ↑  "The Habitable Exoplanets Catalog". University of Puerto Rico at Arecibo. .
**ஏனாதி நாத நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார்.சோழநாட்டிலே எயினனூரிலே தோன்றியவர். புரட்டாசி மாதம் உத்திராட நட்சத்திரம் அன்று சிவபெருமான் ஏனாதிநாதருக்கு எதிரே தோன்றி, பகைவனுடைய கையிலுள்ள வாட்படையினால் பாசம் அறுத்த உயர்ந்த அன்பராகிய ஏனாதிநாதரை உடன்பிரியாப் பேறளித்து மறைந்தருளினார்.

  

இவர் பெருமை அறிந்த அருப்புக்கோட்டை **பெ.சிவ.பெருமாள் நாடார்** 1901 ஆம் ஆண்டு **ஶ்ரீமத் ஏனாதிநாத நாயனார் திருமடாலயம்** நிறுவி, ஆண்டு தோறும் புரட்டாசி மாதம் உத்திராட நட்சத்திரம் அன்று **அன்ன தானம் (குரு பூஜை)** நடைபெற்று வருகிறது. அவரது **5**ஆம் தலைமுறை **123**ஆம் ஆண்டு சைவ தொண்டில் பயணிக்கிறார்கள்.

* **திருமடாலயம்**
* நுழைவுநுழைவு
* ஏனாதிநாத நாயனார்ஏனாதிநாத நாயனார்
* சிவன் பார்வதிசிவன் பார்வதி
* **பெ.சிவ.பெருமாள் நாடார் - நிறுவனர்**
* பெ.சிவ.     பெருமாள் நாடார் குடும்பத்தினர்பெ.சிவ. பெருமாள் நாடார் குடும்பத்தினர்
* ஏனாதிநாத நாயனார் கதை
* பகுதி-1பகுதி-1
* பகுதி-2பகுதி-2
* பகுதி-3பகுதி-3
* பகுதி-4பகுதி-4
* பகுதி-5பகுதி-5
* பகுதி-6பகுதி-6
* பகுதி-7பகுதி-7
* பகுதி-8பகுதி-8
* பகுதி-9பகுதி-9
**ஜெவர்கி** (Jevargi) என்பது இந்தியாவின் கர்நாடகாவின் குல்பர்கா மாவட்டத்தில் உள்ள ஒரு நகரமாகும். இது ஜெவர்கி வட்டத்தின் தலைமையகமுமாகும்.

நிலவியல்
--------

இதன் சராசரி உயரம் 393 மீட்டர் (1,289 அடி). இந்த நகரம் 4.25 சதுர கிலோமீட்டர் (1.64 சதுர மைல்) பரப்பளவில் அமைந்துள்ளது. ஜெவர்கி வட்டம், வடக்கே அப்சல்பூர் வட்டம் மற்றும் குல்பர்கா வட்டம், கிழக்கில் சிட்டாபூர் வட்டம், தென்கிழக்கில் ஷாப்பூர் வட்டம், தெற்கே சோராப்பூர் வட்டம் மற்றும் மேற்கில் சிண்த்கி வட்டம் ஆகியவை எல்லைகளாக இருக்கிறது. பீமா ஆறு ஜெவர்கிக்கு வடக்கே பாய்கிறது.

புள்ளி விவரங்கள்
----------------

2011 ஆம் ஆண்டு இந்திய மக்கள் தொகை கணக்கெடுப்பின்படி, ஜெவர்கி மக்கள் தொகை 25,685 பேரைக் கொண்டது. இதில் ஆண்கள் 12,976 மற்றும் 12,710 பெண்கள் 980 என்ற பாலின விகிதத்தைக் கொண்டுள்ளனர். ஜெவர்கியின் சராசரி கல்வியறிவு விகிதம் 73.83 %. இது தேசிய சராசரியான 75.36% ஐ விடக் குறைவு. ஆண்களின் கல்வியறிவு விகிதம் 82.75% ஆகவும், பெண் கல்வியறிவு விகிதம் 64.78% ஆகவும் இருந்தது. இது பாலினத்தில் தேசிய கல்வியறிவு இடைவெளியை விட சற்று மோசமானது. மக்கள் தொகையில் 15.9 சதவீதம் பேர் ஆறு வயதுக்குட்பட்டவர்கள் ஆகும்.

குறிப்புகள்
-----------

1. ↑  The area of major towns in Karnataka has been mentioned in the webpage Population of Corporation/CMC/TMC/TP பரணிடப்பட்டது 10 ஏப்ரல் 2009 at the வந்தவழி இயந்திரம் belonging to the Municipal Administration Department of the Government of கர்நாடகா
**கதிரி பாபு ராவ்** (*Kadiri Babu Rao*) ஆந்திரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் தெலுங்கு தேசம் கட்சி சார்பில் கனிகிரி சட்டமன்ற தொகுதியின் முன்னாள் சட்டமன்ற உறுப்பினராக இருந்தார். இவர் 1980 களின் நடுப்பகுதியில் தனது அரசியல் வாழ்க்கையைத் தொடங்கினார், பின்னர் 2020 இல் ஒய். எஸ். ஆர். காங்கிரஸ் கட்சிக்கு மாறினார்.

ராவ் ,ஆந்திரப் பிரதேசம், பிரகாசம் மாவட்டம், சீலம்வாரிப்பள்ளி கிராமத்தில் வைர வியாபாரியான கதிரி வெங்கட நரசையாவுக்கு பிறந்தார். இவரது குடும்பம் ஐதராபாத்திற்கு குடிபெயர்வதற்கு முன்பு சீலம்வாரிப்பள்ளி அருகே கல்வி பயின்றார்.  1981 இல் ஐதராபாத் நிசாம் கல்லூரியில் இளங்கலை பட்டம் பெற்றார்

தொழில்
------

1980 களில் தெலுங்கு தேசம் கட்சியில் சேர்ந்தார், மேலும் நந்தமுரி பாலகிருஷ்ணாவுடன் நெருங்கிய தொடர்பை வளர்த்துக் கொண்டார்.  இவர் 2004 ஆந்திரப் பிரதேச சட்டப் பேரவைத் தேர்தலில் கனிகிரி தொகுதியில் போட்டியிட விரும்பினார். இருப்பினும் தெலுங்கு தேசம் இவரை தர்சி சட்டமன்றத் தொகுதியில் நிறுத்தியது. ஆனால் இந்திய தேசிய காங்கிரசு ஆதவு பெற்ற சுயேச்சைப் போட்டியாளரிடம் தோற்றார்.  

பின்னர் 2009 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியின் சார்பில் கனிகிரியில் போட்டியிட வேட்புமனு தாக்கல் செய்தார். காங்கிரஸின் கனிகிரி வேட்பாளரான முக்கு உக்ர நரசிம்ம ரெட்டி, தாக்கல் செய்த பிரமாணப் பத்திரத்தில் இவரது கையொப்பம் விடுபட்டதற்கு ஆட்சேபனை தெரிவித்ததை அடுத்து, அந்த வேட்புமனுவை இந்திய தேர்தல் ஆணையம் நிராகரித்தது. 

பின்னர் 2014 ஆம் ஆண்டு ஆந்திர பிரதேச சட்டப் பேரவைத் தேர்தலில் போட்டியிட்டு கனிகிரி தொகுதியில் போட்டியிட்டு வெற்றி பெற்றார்.  பின்னர் 2019 ஆம் ஆண்டு ஆந்திரப் பிரதேச சட்டப் பேரவைத் தேர்தலில் மீண்டும் கனிகிரியில் போட்டியிட முயன்றார்.  ஆனால், தெலுங்கு தேசம் கட்சியின் தலைவர் என். சந்திரபாபு நாயுடு இவரை தர்சி தொகுதியில் நிறுத்தினார்.   ஆனால் தேர்தலில் மேடிசெட்டி வேணுகோபாலிடம் தோற்றார்.  

இவரது 2019 தோல்விக்குப் பிறகு, ராவ், நாயுடுவின் முடிவில் அதிருப்தி அடைந்தார், அரசியல் மற்றும் தெலுங்கு தேசம் கட்சியில் இருந்து விலகி, மார்ச் 2020 இல் ஒய். எஸ். ஆர். காங்கிரஸ் கட்சியில் சேர்ந்தார்

பிற பணிகள்
----------

பிரகாசம் மாவட்டத்தில் கதிரி பாபுராவ் வேளாண்மை மற்றும் தோட்டக்கலை கல்லூரியை நடத்துவதற்காக கதிரி பாபு ராவ் கல்வி சங்கத்தை நிறுவினார்.

மேற்கோள்கள்
-----------



1. ↑
2. ↑
3. ↑  Apparasu, Srinivasa Rao (11 March 2020). "Senior Andhra Pradesh leaders quit TDP for Jagan’s party before civic polls" (in en). .
4. 1 2  "Kanigiri TDP candidate's nomination rejected" (in en). 7 April 2009. .
5. 1 2  Samdani MN (11 March 2020). "TDP suffers jolt as Satish Reddy, Kadiri quit party" (in en). .
6. 1 2  Talari, Yadedya (19 March 2019). "TDP candidate Kadiri Baburao may contest as independent from Kanigiri" (in en). .
7. 1 2  "TDP, Jana Sena leaders join YSRCP" (in en-IN). 10 March 2020. .
8. ↑  "TDP winning Darsi Nagar Panchayat surprises YSRCP" (in en). 18 November 2021. .
பொ.ச. 450 தேதியிட்ட ஹால்மிடி கல்வெட்டின் பிரதி பழைய கன்னட எழுத்துக்களில் அறியப்பட்ட மிகப் பழமையான முழு நீள கன்னட மொழி கல்வெட்டு ஆகும்
**ஹால்மிடி** (*Halmidi*) என்பது இந்திய மாநிலாமன கர்நாடகாவில் ஹாசன் மாவட்டத்திலுள்ள ஒரு சிறிய கிராமமாகும். இது கோயில் நகரமான பேளூர் அருகே உள்ளது. கன்னட மொழியில் பிரத்தியேகமாக அறியப்பட்ட பண்டைய இந்தியக் கல்வெட்டுகளான, 'ஹால்மிடி கல்வெட்டு' கண்டுபிடிக்கப்பட்ட இடமாக இந்த ஊர் அறியப்படுகிறது. இதற்கு முன்னால், கன்னட சொற்களைக் கொண்ட பல கல்வெட்டுகள் கண்டுபிடிக்கப்பட்டுள்ளன. அதாவது அசோகரின் பொ.ச. 230-ன் பிரம்மகிரி கட்டளை இருப்பினும், இதுவே கன்னடத்தின் முதல் முழு நீள கல்வெட்டாகும்.   இந்தக் கல்வெட்டு பொதுவாக 'ஹால்மிடி கல்வெட்டு' என்று அழைக்கப்படுகிறது. மேலும்,மணற்கல் அடுக்கில் செதுக்கப்பட்ட பதினாறு வரிகளைக் கொண்டுள்ளது. இது பொ.ச. 450க்கு தேதியிட்டது. மேலும், கன்னடம் அந்தக் காலத்தில் நிர்வாக மொழியாக பயன்படுத்தப்பட்டது என்பதை நிரூபிக்கிறது.  இந்தக் கல்வெட்டு பழமையான கன்னடத்தில் பழைய கன்னடத்தின் தனித்துவமான பண்புகளைக் கொண்டுள்ளது. பிராமி எழுத்துக்களைப் போன்ற கன்னட எழுத்து வடிவத்தையும் பயன்படுத்துகிறது. 

சிக்மகளூர் நகரத்துக்கும் பேளூர் நகரத்துக்கும் இடையில் ஹால்மிடி கிராமம் அமைந்துள்ளது. கல்வெட்டின் கலாச்சார முக்கியத்துவத்தையும், அதன் பாதுகாப்பில் ஹால்மிடி கிராமம் ஆற்றிய பங்கையும் அங்கீகரிக்கும் வகையில், கர்நாடக அரசு கிராமத்தில் உள்கட்டமைப்பு வசதிகளை மேம்படுத்த 2.5 மில்லியன் ரூபாய் செலவிட்டுள்ளது. மேலும், அசல் கல்வெட்டின் ஒரு கண்ணாடியிழை பிளாஸ்ட்டிக்குப் பிரதி ஒன்றை வைக்க ஒரு மண்டபத்தையும் உருவாக்கியட்கு. தற்போது அரசு, வரலாற்று ஆர்வமுள்ள இடமாக கிராமத்தை ஊக்குவிக்கவும் தொடங்கியுள்ளது.

மேற்கோள்கள்
-----------

1. ↑  Language of the Inscriptions - Sanskrit and Dravidiian - Archaeological Survey of India
2. ↑  "Halmidi inscription". 31 October 2006.
3. ↑  "Halmidi inscription proves antiquity of Kannada: Moily". 24 October 2004.
4. ↑  "Halmidi inscription". 31 October 2006.

வெளி இணைப்புகள்
---------------

* Picture of the Halmidi inscription
* A report in The Hindu
* Halmidi village finally on the road to recognition
கிளிசே 809 (**Gliese 809)**என்பது செபியசு விண்மீன் குழுவில் உள்ள ஒரு செங்குறுமீன் ஆகும் , இது பல விண்மீன் அமைப்பின் முதன்மை உறுப்பாகும். 8.55 என்ற பருமையுடன், வெறும் கண்களால் பார்க்க முடியாத அளவுக்கு மங்கலாக உள்ளது. இது அருகிலுள்ள விண்மீன்களின் கிளிசே பட்டியலின் ஒரு பகுதியாகும் , இது சூரிய மண்டலத்திலிருந்து சுமார் 23 ஒளி ஆண்டுகள் தொலைவில் அமைந்துள்ளது. கிளிசே 809 சூரியனின் ஆரத்தில் 70.5% ஆகவும் , சூரியனின் பொருண்மையில் 61.4% ஆகவும் உள்ளது. இது - 0.06% உலோகத்தன்மை கொண்டது , அதாவது நீரகம், எல்லியம் தவிர மற்ற தனிமங்களின் செறிவு சூரியனைப் போல 87.1% மட்டுமே.

ஒரு உயர் சரியான இயக்க விண்மீனாகும். இது பின்னணி விண்மீன்களுடன் ஒப்பிடும்போது ஆண்டுக்கு 0.77 ஆர்க் நொடிகள் நகர்கிறது. இயற்பியலாக இது சூரிய மண்டலத்துடன் ஒப்பிடுகையில் நொடிக்கு 31.1 கிமீ என்ற விண்வெளி வேகத்தில் பயணிக்கிறது.  இந்த நட்சத்திரத்தின் விண்மீன் மண்டல வட்டணை அதன் விளிம்பில் உள்ள விண்மீன மண்டல மையத்திலிருந்து 21,300 ஒளியாண்டு முதல் அதன் உச்சியில் 30,600 ஒளியாண்டு வரை கொண்டு செல்கிறது.  வட்டணை மையப்பிறழ்வு 17.8% ஆகும் , அரைப் பேரச்சு 25,956 ஒளியாண்டுகளும் மற்றும் அரைச் சிற்றச்சு 25,542 ஒளியாண்டுகளும் ஆகும்.

மேற்கோள்கள்
-----------
**சத்தியகாம ஜாபாலா** (Satyakama Jabala) சாந்தோக்கிய உபநிடதத்தின் நான்கவாது அத்தியாத்தில் கூறப்படும் சிறுவனும், பிந்தைய வேத கால ரிஷியும் ஆவார். இவரி வழித்தோன்றலில் வந்தவரே ஜாபாலி முனிவர் ஆவார்.

சத்தியகாம ஜாபாலா சிறுவனாக இருந்த போது குரு கௌதமரிடம் வேத பாடம் பயிலச் சென்ற போது, உனது கோத்திரம், தாய், தந்தையரின் விவரம் கூறக் கேட்டார். பின்னர் வீட்டிற்கு வந்த சத்தியகாம ஜாபாலா, தனது தந்தையைக் குறித்து தனது தாய் ஜாபாலாவிடம் விசாரிக்கிறான். தன் இளமைக் காலத்தில், பல இடங்களுக்குச் சென்று ஊழியம் செய்த காரணத்தினால், உனது தந்தை யார் எனத் தெரியவில்லை என ஜாபாலா தன் மகனிடம் கூறுகிறாள்.

தன் தாய், தனது தந்தையைப் பற்றி கூறியவற்றை அனைத்தும் ஒளிவு மறைவு இன்றி, தனது குருவிடம் கூற, அவரும் சத்தியகாம ஜாபாலாவின் நேர்மையைப் பாராட்டிய கௌதமர், சத்தியகாம ஜாபாலியைத் தனது சீடராக ஏற்றுக் கொண்டார்.

குரு கௌதமர், சத்தியகாம ஜாபாலாவிடம் 400 பசுக்களை மேய்த்து, அதனை ஆயிரம் பசுக்களாக திருப்பிக் கொண்டு வரவேண்டும் என பணித்தார். சத்தியகாமன், பசுக்களை மேய்த்துக் கொண்டிருக்கும் போது சிந்திக்கையில் பிரபஞ்சம் மற்றும் ஜீவராசிகள், திசைகள், பூமி, வானம், நீர், நெருப்பு, வாயு (பிராணன்) போன்ற பஞ்சபூதங்கள் அனைத்தும் பிரம்மத்தின் வடிவங்களே என உணர்ந்து கொண்டார். மனித உடல் கர்மேந்திரியங்கள் மற்றும் ஞானேந்திரியங்களால் ஆனது என்றும் உணர்ந்து கொண்ட சத்தியகாம ஜாபாலா ஆயிரம் பசுக்களுடன் தனது குருகுலத்தை நோக்கிச் சென்றான்.

சத்தியகாம ஜாபாலாவின் பிரம்ம ஞானத்தை அறிந்த கௌதம முனிவர், சத்தியகாமனை பாராட்டினார். பின்னர் சத்தியகாம ஜாபாலா ஜாபால உபநிடதத்தை இயற்றினார். சாந்தோக்கிய உபநிடதத்தில் சத்தியகாம ஜாபாலரின் சீடராக உபகோசல கமலாயணன் அறியப்படுகிறார்.

சத்தியகாம ஜாபாலாவின் வழித்தோன்றலில் பிறந்தவரே ஜாபாலி முனிவர் ஆவார்.

மேற்கோள்கள்
-----------

1. ↑  Robert Hume, Chandogya Upanishad 4.4 - 4.9, The Thirteen Principal Upanishads, Oxford University Press, pages 218-221
2. 1 2  Paul Deussen, Sixty Upanishads of the Veda, Volume 1, Motilal Banarsidass, ISBN 978-8120814684, pages 122-126 with preface and footnotes
3. 1 2  Chandogya Upanishad with Shankara Bhashya Ganganath Jha (Translator), pages 189-198
4. ↑  Paul Deussen, Sixty Upanishads of the Veda, Volume 2, Motilal Banarsidass, ISBN 978-8120814684, pages 757-758
5. ↑  Danielle Feller (2004). *Sanskrit Epics*. Motilal Banarsidass. பக். 217. பன்னாட்டுத் தரப்புத்தக எண்:978-81-208-2008-1. .
**வாழைப்பழம் சூறைவிடும் விழா** தமிழ்நாட்டில் திண்டுக்கல் மாவட்டத்தில் கொண்டாடப்படுகின்ற திருவிழாவாகும்.

நிகழ்விடம்
----------

இவ்விழா வத்தலகுண்டு-திண்டுக்கல் சாலையில், வத்தலகுண்டிலிருந்து 10 கிமீ தொலைவில் உள்ள சேவுகம்பட்டி கிராமத்தில் உள்ள சோலைமலை அழகர் பெருமாள் கோயிலில் நடைபெறுகிறது. இதனை வாழைப்பழத் திருவிழா என்றும் கூறுகின்றனர்.

காரணம்
------

விவசாயம் செழிப்பதற்காகவும், வேண்டுதல் நிறைவேறும் பொருட்டும் இவ்விழா கொண்டாடப்படுகிறது.

விழா நிகழ்வு
------------

ஒவ்வோர் ஆண்டும் தை மாதம் மூன்றாம் தேதி நடைபெறுகின்ற இவ்விழாவின்போது, வீடுகளில் வைத்து வழிபட்ட வாழைப்பழங்களை தாம்பாளத்தில் வைத்தும், கூடைகளில் ஏந்தியும் அவ்வூரைச் சேர்ந்த ஆண்கள் ஊரின் எல்லையில் அமைந்துள்ள ரெங்கம்மாள் கோயிலிலிருந்து ஊரின் முக்கிய வீதிகளின் வழியாக சோலைமலை அழகர் பெருமாள் கோயிலுக்கு எடுத்து வருகின்றனர். அங்கு சிறப்பு பூசை செய்யப்பட்ட பின்னர் கோயிலின் மேற்புறத்திற்கு எடுத்துச் சென்று சூறை விடுகின்றனர். கீழே விழும் பழங்களை அங்கு வருவோர பிரசாதமாக எடுத்துச் செல்கின்றனர்.

பங்கேற்பு
---------

சிங்கப்பூர் உள்ளிட்ட வெளிநாடு மற்றும் வெளியூர்களில் வாழ்கின்ற, இந்த கிராமத்தைச் சேர்ந்த மக்கள், பொங்கல் விழாவிற்குப் பின் இவ்விழாவில் கலந்துகொள்கின்றனர்.﻿﻿﻿

வாடிப்பட்டி அய்யனார் கோயில்
---------------------------

மதுரை மாவட்டத்திலுள்ள வாடிப்பட்டி அய்யனார் கோயிலில் பல்லி உத்திரவின்படி ஒரு விழா கொண்டாடுகின்றனர். விழா நடைபெறுகின்ற புரட்டாசி மாதம் இரண்டாவது வெள்ளியின்போது சாமி ஊர்வலத்தில் பக்தர்கள் நேர்த்திக்கடனுக்காக வாழைப்பழங்களை கூட்டத்தினர் மீது வீசுகின்றனர். அவ்விழாவினை வாழைப்பழத் திருவிழா என்றழைக்கின்றனர்.

மேற்கோள்கள்
-----------

1. 1 2 3  வத்தலக்குண்டு அருகே வாழைப்பழம் சூறை விடும் விழா, தினமணி, 17 சனவரி 2019
2. ↑  சூறைத் தேங்காய் அல்ல... சூறைப் பழம்!, தினமணி, 20 செப்டம்பர் 2012
3. ↑  300 ஆண்டுகால பாரம்பரிய நிகழ்ச்சி: வாழைப்பழங்களை சூறைவிட்டு பக்தர்கள் நேர்த்திக்கடன்﻿, இந்து தமிழ் திசை, 18 சனவரி 2016
4. ↑  வாழைப்பழத் திருவிழா!﻿, விகடன், 21 ஏப்ரல் 2015
5. ↑  வாடிப்பட்டி அருகே அய்யனார் கோவில் திருவிழா, மாலை மலர், 17 அக்டோபர் 2016
**இலங்கை கருப்பு வெள்ளைக் கீச்சான்** (அறிவியல் பெயர்: *Hemipus picatus leggei*) என்பது பட்டைச்சிறகு வெள்ளைக் கீச்சானின் துணையினம் ஆகும். இது இலங்கையின் மலைக்காடுகளில் காணப்படுகிறது.

விளக்கம்
--------

இலங்கை கருப்பு வெள்ளைக் கீச்சான் தோற்றத்திலும் பழக்க வழக்கங்களிலும் பட்டைச்சிறகு வெள்ளைக் கீச்சானை ஒத்தே இருக்கும். ஆனால் இது பால் ஈருருமை இல்லாமல் ஆண் பெண் என இரு பறவைகளும் ஒன்றுபோலவே இருக்கும் (பட்டைச்சிறகு வெள்ளைக் கீச்சான் பறவையில் பெண் பறவையின் முதுகு ஆண் பறவையின் முதுகு போல கறுப்பாக இல்லாமல் புகை கறுப்பாக இருக்கும்).

நடத்தை
------

இப்பறவைகளில் ஆண் பறவையும் பெண் பறவையும் மாறி மாறி குரல் எழுப்பி டூயட் பாடுவதாக அறியவருகிறது.

மேற்கோள்கள்
-----------

1. ↑  Ali, S; S D Ripley (1996). *Handbook of the birds of India and Pakistan*. **6** (2nd ). Oxford University Press. பக். 1–5. பன்னாட்டுத் தரப்புத்தக எண்:0-19-562063-1.
2. ↑  Whistler, Hugh (1949). *Popular handbook of Indian birds* (4th ). Gurney and Jackson, London. பக். 144–145. பன்னாட்டுத் தரப்புத்தக எண்:1-4067-4576-6. .
3. ↑  Thorpe, W.H. (1972). *Duetting and antiphonal song in birds – its extent and significance. Behaviour Monograph Supplement 18*. E J Brill, Leiden. பக். 8.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27620566
* GBIF: 6093934
* iNaturalist: 724496
* ITIS: 924965

 |
அய்யாறு சித்தர்

நாகப்பட்டினம் மாவட்டம் திருக்குவளை தாலுகாவில் உள்ள ஆய்மூர் கிராமத்தில் உள்ளது அய்யாறு சித்தர் ஜீவசமாதி சுமார் 300 ஆண்டுகளுக்கு முன் ஆய்மூர் கிராமத்தில் அய்யாறு சித்தர் வாழ்ந்தார் என்றும் அவர் அங்குள்ள அய்யனார்வெளி என்னும் இடத்தில் ஜீவசமாதியாக உள்ளார். அவர் அங்குள்ள சிவனை வழிபட்டார்.அதனால் தன் ஜீவ சமாதி மீது லிங்கத்தை பிரதிஷ்டை செய்யவேண்டும் என்றும் கூறினார்.அதன் பின்னர் ஜீவசமாதி மீது லிங்கத்தை பிரதிஷ்டை செய்து வழிபட்டு வருகின்றனர். இங்கு வரும் பக்தர்கள் தங்களது வேண்டுதலை சத்தமாக வேண்டுகின்றனர் இவ்வாறு வேண்டுவதால் அய்யாறு சித்தர் மூலம் அந்த சிவனிடம் அந்த செய்தி சிவனை அடைந்து விரைவில் நடைபெறுகிறது என்றும் கூறப்படுகிறது. இங்கு பௌர்ணமி அன்று மாலை வேளையில் பூஜைகள் செய்யப்படுகின்றன மேலும் இரவு நேரத்தில் தங்கி தியானம் செய்தால் வேண்டுதல் விரைவில் நிறைவேறும் என்பது நம்பிக்கை இந்த அய்யாறு சித்தர் ரோஜாக்கள் நிறைந்த மாலையும் கருப்பு நிற திராட்சை டைமண்ட் கற்கண்டு மற்றும் விதைகள் நீீீக்கப்பட்ட பேரிட்சை பழம் ஆகியவற்றை வைத்து வழிபாடு செய்து வேண்டும். நீங்கள் இங்கே அபிஷேகம் செய்ய விரும்பினால் பௌர்ணமி அன்று மாலை வேளையில் அபிஷேக பொருட்கள் வாங்கி வரவேண்டும். மேலும் விிவரங்களுக்கு கூகுள் மேப் ஐ பார்கவும்.

இதனையும் பார்க்க
----------------

* சித்தர்கள் பட்டியல்
கிளிசே 673 (**Gliese 673)** என்பது ஓபியூச்சசு விண்மீன் குழுவில் உள்ள ஒரு ஆரஞ்சுக் குறுமீனாகும். இது K7V விண்மீன் வகைப்பாட்டைக் கொண்டுள்ளது. இந்த வகையில் அமைந்த முதன்மை வரிசை விண்மீன்கள் 60 - 70% சூரியப் பொருண்மையைக் கொண்டவை. 61 சிகினி இரும விண்மீன் அமைப்பு உறுப்பினர்களுடன் ஒப்பிடக்கூடியவை.

இந்த விண்மீன் சூரியன். அருகில் சுமார் 25 ஒளி ஆண்டுகள் தொலைவில் உள்ளது. இந்த அருகாமை இருந்தபோதிலும் , இது உதவி பெறாத கண்ணால் பார்க்க முடியாத அளவுக்கு இன்னும் மங்கலாக உள்ளது. இது ஒப்பீட்டளவில் அதிக சரியான இயக்கத்துடன் மெதுவாக சுழலும் விண்மீனாகக் கருதப்படுகிறது.

நாசாவின் கோடார்டு விண்வெளிப் பறப்பு மையத்திலிருந்து கியாடா ஆர்னியின் பகுப்பாய்வின்படி, இது வாழ்க்கையின் சாத்தியக்கூறுகள், அதன் எளிதில் கண்டறியக்கூடிய தன்மை ஆகியவற்றின் அடிப்படையில், ஒப்புமை விண்மீன்களுக்கும் எம் வகை விண்மீன்களுக்கும் இடையில் ஒரு ' இனிப்பான இடத்தில் ' அமைந்த ஒரு கே - வகை விண்மீன்களில் கிளிசே 673 ஒன்றாகும்.

மேற்கோள்கள்
-----------

வெளி இணைப்புகள்
---------------

1. ↑  Arney, Giada N. (2019). "The K Dwarf Advantage for Biosignatures on Directly Imaged Exoplanets". *The Astrophysical Journal* **873** (1): L7. doi:10.3847/2041-8213/ab0651. Bibcode: 2019ApJ...873L...7A.
**எஸ்தர் டுஃப்லோ** (Esther Duflo, அக்டோபர் 25,1972) பிரெஞ்சுப் பொருளாதார வல்லுனர் ஆவார். இவர் அப்துல் லதீஃப் ஜமீல் வறுமை நடவடிக்கை ஆய்வகத்தின் துணை நிறுவனர் மற்றும் இயக்குனர் ஆவார். மாசாச்சூசெட்சு தொழில்நுட்பக் கல்வி நிலையத்தில் பொருளாதார வளர்ச்சி மற்றும் வறுமை ஒழிப்புத் துறையின் பேராசிரியராக உள்ளார். தேசியப் பொருளாதார ஆய்வுப் பணியகத்தின் சக ஆய்வாளராகவும் இவர் உள்ளார். மேலும் பொருளாதார ஆய்வு மற்றும் வளர்ச்சிக்கானப் பொருளாதாரத் திறனாய்வுப் பணியகத்தில் வாரிய உறுப்பினராக உள்ளார் (BREAD),. பொருளாதாரம் மற்றும் கொள்கை ஆய்வு மையத்தின் பொருளாதார வளர்ச்சித் திட்ட இயக்குனராகவும் உள்ளார். இவரது ஆய்வுகள் வளரும் நாடுகளின் பொருளாதரச் சூழ்நிலையியல், இல்லற நடவடிக்கைகள், கல்வி, சுகாதாரம், மதிப்பீட்டு கொள்கை ஆகியவை குறித்தவையாகும். இவர் அபிஜித் பேனர்ஜீ, டீன் கர்னல், மைக்கேல் க்ரெமர், ஜான் எ. லிஸ்ட், செந்தில் முல்லைநாதன் ஆகியோருடன் இணைந்து, பொருளாதாரத் தொடர்புகளுக்கான ஆய்வில் புதிய அணுகுமுறைகளைக் கண்டறிவதில் முக்கிய உந்து சக்தியாக விளங்கினார். இவர் 2021 ஆம் ஆண்டு தமிழக அரசில் முதலமைச்சருக்கு பொருளாதார ஆலோசனைக் குழுவில் இடம் பெற்றுள்ளார்.

மேற்கோள்கள்
-----------

1. ↑  "Esther Duflo, première économiste du développement honorée de la médaille Clark"
2. ↑  "Renowned French economist to join Obama’s team". 1 June 2013.. பார்த்த நாள்: 7 May 2014.
3. ↑  NBER Family members in Economics of Education
4. ↑  "BREAD Board of Directors". .
5. ↑  "Program Directors in each Program of CEPR". .
6. ↑  Livemint (2021-06-21). "Raghuram Rajan, Esther Duflo to be included in Tamil Nadu's Economic Council" (in en). .
இதே பெயரில் 1937 இல் வெளிவந்த திரைப்படம் பற்றி அறிய பக்த துளசிதாஸ் (1937 திரைப்படம்) கட்டுரையைப் பார்க்க.

கதைச்சுருக்கம்
--------------

அத்தினாபுரத்தில் வாழும் இராம பக்தர் ஆத்மாராமின் (*மாஸ்டர் கரூட்*) கனவில் இராமர் தோன்றி "இராமாயணத்தைத் தமிழில் இயற்றுவதற்காக வால்மீகியே உன் மகனாகப் பிறப்பார்," என்று சொல்லி மறைகிறார். இதன்படி ஆத்மாராமுக்கு துளசிதாஸ் (*பி. எஸ். ராஜா அய்யங்கார்*) என்ற மகன் பிறக்கிறான். சிற்றன்னையின் கொடுமைக்கு ஆற்றாது ஓடி வந்து விட்ட தாசி மமதாவின் மகள் ரத்னாவை (*லட்சுமி சங்கர்*) கோவிலில் சந்திக்கும் ஆத்மாராம் அவளை தம் வீட்டுக்குக் கூட்டி வந்து தனது பெண்ணாக வளர்க்கிறார். சிறு வயதிலேயே துளசிதாசும், இரத்னாவும், தங்களை இராமனும் சீதையுமாகப் பாவித்துப் பழகி வருகின்றனர். அவர்கள் பெரியவர்களான போது காதலர்களாகிறார்கள்.

இராமாயணத்தை இயற்றுவதற்காகப் பிறந்த தன் மகன் மோகவலையில் சிக்கி விட்டானே எனக் கவலையுற்ற ஆத்மாராம் முடிவில் ரத்னாவை வீட்டை விட்டு வெளியேற்றுகிறார். அவரின் வேண்டுகோளின் படி, ரத்னா துளசிதாசை நிராகரித்து விட்டு, சந்நியாசனியாகக் காலம் கழிக்கிறாள். துளசிதாசும் ஊரூராகத் திரிந்து விட்டு காசியில் தங்கியிருந்த போது துளசிதாசை சிவபக்தராக்க முயன்ற பட்டேசுவரரின் (*சி. வி. வி. பந்துலு*) வெறுப்புக்கு ஆளாகிறார். பட்டேசுவரரின் மாணவரான ராமசாத்திரியும் (*ஜோக்கர் ராமுடு*) ராமபக்தனாகிறார்.

துளசிதாஸ் இராமாயணம் இயற்றி வருகிறார். இதற்கிடையில் ரத்னா துளசிதாஸ் அறியாவண்ணம் அவருக்கே பணிவிடை செய்து வருகிறாள். காசி ஜாகிர்தாரின் கோபத்திற்கு ஆளாகி சிறை சென்று மீண்டு வருகிறார் துளசிதாஸ். இராமாயணம் அரங்கேறுகிறது. துளசிதாசை அவமானப்படுத்த முயன்ற பட்டேசுவரர், துளசிதாசைக் கொலை செய்ய ஓர் ஆளை ஏவி விடுகிறார். அவன் தவறுதலாக பட்டேசுவரரின் மகனைக் கொன்று விடுகிறான். பட்டேசுவரர் தனது தவறுகளை உணர்கிறார். துளசிதாசின் பிரார்த்தனைக்கு இணைங்கி பகவான் பட்டேசுவரரின் மகனை உயிர்ப்பிக்கிறார். துளசிதாஸ் ரத்னாவையும் இறுதியில் அறிந்து கொள்கிறார்.

சில பாடல்கள்
------------

* *கருணாநிதி போல்* (லட்சுமி சங்கர்)

மேற்கோள்கள்
-----------

1. 1 2 3  "பக்த துளஸிதாஸ்". *பேசும் படம்*: பக். 21-23. சூலை 1948.
விர்சீனியா தே பிவார் ராபர்டீசு ராவ் (*Virgínia de Bivar Robertes Rau***)** (4/9 [[டிசம்பர்]] 1907 - 2 [[நவம்பர்]] 1973) போர்த்துகீசிய நாட்டின் தொல்பொருள் ஆய்வாளர் மற்றும் வரலாற்று ஆசிரியர் ஆவார். இவர் போர்த்துகீசியம் மற்றும் போர்த்துகீசிய காலனித்துவ வரலாற்றில் நிபுணத்துவம் பெற்றவர் ஆவார். மேலும் பல வரலாற்று புத்தகங்களை எழுதியவர் ஆவார்.

இவர் செருமன் வம்சாவளியைச் சேர்ந்த இளையர் லூயிசு ராவ் (1865-1943) மற்றும் ச்பானிசு வம்சாவளியைச் சேர்ந்த இவரது மனைவி மாடில்டே டி பிவார் டி பவுலா ராபர்டெசு (1879-1961) ஆகியோரின் மகள் ஆவார். 1902 ஆம் ஆண்டு போர்த்துக்கல் நாட்டின் லிசுபனில் திருமணம் செய்து கொண்டார். 1927 ஆம் ஆண்டு லிசுபன் பல்கலைக்கழகத்தின் கடிதங்கள் பீடத்தில் சேர்ந்தார். அடுத்த ஆண்டு கப்பலில் சென்று துலூசு பல்கலைக்கழகத்தின் பல படிப்புகளில் பயின்றார். 1939 ஆம் ஆண்டில், இரண்டாம் உலகப் போரின் ஆரம்பம் காரணமாக, லிசுபனுக்குத் திரும்பினார். அங்கு கலை பீடத்தின் வரலாற்று மற்றும் தத்துவ அறிவியலில் சேர்ந்தார். அகாடமியா போர்த்துகீசா டா கிசுடோரியாவின் உறுப்பினரான ராவ் போர்த்துகீசியம் மற்றும் காலனித்துவ இடைக்காலம் மற்றும் நவீன வரலாறு பற்றிய பரந்த படைப்புகளின் தொகுப்பை வெளியிட்டார்.  1969 ஆம் ஆண்டு சூலை மாதம் 2 ஆம் தேதி , பொதுக்கல்வி ஆணையின் கிராண்டு அதிகாரி பதவி இவருக்கு வழங்கப்பட்டது. *போர்த்துகீசிய ஆய்வுகள் விமர்சனம்* திமோர் ஆளுநரான அன்டோனியோ கோயல்கோ குரேரோ வரலாற்று ஆராய்ச்சியின் முன்னோடியாக இவரைக் குறிப்பிடுகிறது. 1956 ஆம் ஆண்டு வெளியிட்ட ஒரு படைப்பிற்குப் பிறகு பிரேசில் மற்றும் அங்கோலாவின் பொருளாதார வரலாறு குறித்தும் இவர் கருத்து தெரிவித்துள்ளார்.

மேற்கோள்கள்
-----------

1. ↑  GARCIA, José Manuel. RAU, Virgínia. *Estudos Sobre a História do Sal Português* (in Portuguese). Lisboa : Editorial Presença, 1984.
**கல்பனாகுமாரி தேவி** (*Kalpanakumari Devi*)(1936-28 ஆகத்து 2017) என்பவர் இந்திய நாவலாசிரியர் மற்றும் ஒடியா மொழியில் கவிஞர் ஆவார். தேவி ஒடியா இலக்கியத்திற்கான 2011-ல் சாகித்திய அகாதமி விருதை வென்றார்.

வாழ்க்கை
--------

கல்பனாகுமாரி தேவி 1936-ல் ஒடிசாவில் பிறந்தார். இவர் 1958-ல் கொல்கத்தாவிற்கு குடிபெயர்ந்தார். இவரது முதல் நாவலான *கபி* 1954-ல் வெளியிடப்பட்டது. நாட்டின் சமூக மாற்றங்கள் குறித்த இவரது அவதானிப்புகள் இதில் அங்கீகரிக்கப்பட்டன.

தேவி எழுதிய *அச்சின்ஹா பசபூமி* நாவலுக்காக 2011ஆம் ஆண்டு ஒடியா இலக்கியத்திற்கான சாகித்திய அகாதமி விருது வழங்கப்பட்டது.

தேவி ஒடியா எழுத்தாளர் கந்தூரி சரண் தாசை மணந்தார். கந்தூரி சரண் 2014-ல் இறந்தார். இந்த இணையரின் மகள் சபர்னி தாசு பெங்காலி பத்திரிக்கையான *பிரதாமாவின்* ஆசிரியராக உள்ளார்.

கல்பனாகுமாரி தேவி 28 ஆகத்து 2017 அன்று கொல்கத்தாவில் இறந்தார்.

சர்ச்சை
-------

கல்பனாகுமாரி தேவியின் *அச்சின்ஹா பசபூமி* சாகித்திய அகாதமி விருதுக்குப் பரிந்துரைக்கப்பட்ட பிறகு, பல ஒடியா இலக்கியவாதிகள் இதற்கு எதிர்ப்பு தெரிவித்தனர். நடைமுறை முறைகேடுகள் மற்றும் தேர்வில் உள்ள முக்கியமான வேறுபாடுகளைக் காரணம் காட்டி. ஆசிரியருக்கு விருது அறிவிக்கப்பட்டதும், சாகித்திய அகாதமியின் ஆலோசனைக் குழு உறுப்பினர் பரேந்திர கிருஷ்ண தால் எதிர்ப்பு தெரிவித்து பதவி விலகினார். ஒடியா எழுத்தாளர் சிறீ சரண் பிரதாப் கனிஷ்கா, சனவரி 2012-ல் ஒரிசா உயர் நீதிமன்றத்தில் விருதுக்கு எதிராக ஒரு பொது நல வழக்கு தொடர்ந்தார். இதனால் விருது வழங்கும் விழாவிற்கு இடைக்காலத் தடை விதிக்கப்பட்டது. விருதுக்கு தகுதி பெறுவதற்கு, புத்தகம் 2007 மற்றும் 2009 க்கு இடையில் வெளியிடப்பட்டிருக்க வேண்டும், மேலும் புத்தகத்தின் வெளியீட்டாளர் அதன் வெளியீட்டுத் தேதியை 2009க்கு பின்னுக்குத் தள்ளிவிட்டதாகக் குற்றம் சாட்டப்பட்டது. ஆனால் புத்தகம் 2010-ல் வெளியிடப்பட்டதாகக் கூறப்பட்டது.

இந்த வழக்கு 14 பிப்ரவரி 2012 அன்று உயர் நீதிமன்றத்தால் நிராகரிக்கப்பட்டது. மேலும் கல்பனாகுமாரி தேவி விருதைப் பெற்றார்.

தேர்ந்தெடுக்கப்பட்ட படைப்புகள்
------------------------------

* கபி. கல்கத்தா. 1954.
* நஸ்தச்சந்தா. கல்கத்தா: பிராணகிருஷ்ண தாசா. 1958.
* சுருஷ்டி ஓ பிரளயா. கல்கத்தா: பிராணகிருஷ்ண தாசா. 1959.
* சே பிரேமா நித்ர்னா. கல்கத்தா: ராஜஸ்ரீ பிரகாசனி. 1960.
* பானா கெட்டகி. ஒடிசா ஜகன்னாத கம்பனி. 1963.
* தினந்தரா ரங்கா. கல்கத்தா: ராஜஸ்ரீ பிரகாசனி. 1967.
* சுனிலா சிஹாரா. கல்கத்தா: ராஜஸ்ரீ பிரகாசனி. 1968.
* அச்சின்ஹா ​​பாஸபூமி. ககானி. 2009.

மேற்கோள்கள்
-----------

1. ↑   *Orissa reference: glimpses of Orissa*. TechnoCAD Systems. 2001. .
2. ↑  "HC stays Akademi Award for novel". .
3. ↑  "Odisha: Popular Detective novel writer Kanduri Charan das is no more, Odisha Current News, Odisha Latest Headlines". .
4. 1 2  .
5. ↑  Bibhuti Patnaik (16 June 2014). "Life of a legend". *The Telegraph (Calcutta)*. .
6. ↑  "ବିଶିଷ୍ଟ ସାହିତ୍ୟିକା କଳ୍ପନାକୁମାରୀ ଦେବୀଙ୍କ ପରଲୋକ" (in or). 2017-08-29. .
7. ↑  Namita Panda (31 December 2011). "Furore over award to Kalpanakumari". *The Telegraph*. .
8. ↑  "HC Judgment on Odia Novel Today". *New Indian Express*. 14 February 2012. .
9. ↑  Dhrutikam Mohanty (15 January 2012). "Odia novel not Odia enough". *The Sunday Indian* இம் மூலத்தில் இருந்து 19 ஏப்ரல் 2012 அன்று. பரணிடப்பட்டது.. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**வளர்ப்புக் கின்னிக்கோழி** (*Domestic guineafowl*, *pintades*, *pearl hen*, அல்லது *gleanies*) என்பது ஆப்பிரிக்காவில் தோன்றிய ஒரு கோழி ஆகும். இவை தலைக்கவசக் கின்னிக்கோழியின் கொல்லைப்படுத்தப்பட்ட வகை ஆகும். இது மற்ற பிற விளையாட்டுப் பறவைகளான பெசன்ட்கள் (pheasants), வான்கோழிகள் மற்றும்
கௌதாரிகளுடன் தொடர்புடையது ஆகும். இவை எப்போது கொல்லைப்படுத்தப்பட்டன என்று தெரியவில்லை என்றாலும், கி.மு. 5 ஆம் நூற்றாண்டில் வளர்ப்புக் கின்னிக்கோழியானது கிரேக்கத்தில் இருந்ததற்கான சான்றுகள் உள்ளன. இவை 25-30 முட்டைகளை இடுகின்றன. இவற்றின் முட்டைகள் சிறிய, கருப்பான மற்றும் மிகவும் தடித்த ஒடுடையவையாக உள்ளன. பெண் கோழிகளுக்குத் தங்கள் கூட்டை மறைத்து வைக்கும் ஒரு பழக்கம் உள்ளது. ஒரு குறிப்பிட்ட அளவு முட்டைகள் வரும்வரை மற்ற கோழிகளுடன் அதைப் பகிர்ந்து கொள்ளும். அடைகாக்கும் காலம் 26-28 நாட்கள் ஆகும். குஞ்சுகளுக்கு ஈரம் ஒத்துக்கொள்வதில்லை. ஏனெனில் இவை ஆப்பிரிக்காவின் வறண்ட பகுதிகளிலிருந்து வந்தவை ஆகும். ஈரமான புற்களின் வழியே தாயைப் பின்தொடர்வதன் மூலம் குஞ்சுகள் இறந்துவிடலாம். முதல் இரண்டு முதல் ஆறு வார வளர்ச்சிக்குப் பிறகு, வளர்ப்புக் கோழிகளிலேயே ஒரு கடினமான வகையாக இவை உருவாகின்றன.

கின்னிக்கோழிகளில் ஆண் பெண் வேறுபாடு அறிவது சேவல்களிலிருந்து பெண் கோழிகளை வேறுபடுத்துவதுபோல் அவ்வளவு எளிதல்ல. இவை பெரியவையாக வளரும்போது, ​​ஆண்களின் தலைக்கவசம் மற்றும் தாடி போன்ற சதையானது பெண்களைக் காட்டிலும் பெரியவையாக உள்ளன. பெண் மட்டுமே இரண்டு வகைச் சத்தமான "பக்-விட்" அல்லது "பொட்-ரக்!" ஐ எழுப்புகின்றன. இதைத் தவிர ஆண் பெண் இரண்டும் பெரும்பாலும் தோற்றத்தில் ஒன்றாகவே உள்ளன.

வளர்ப்புக் கோழியாக இவை பல பூச்சிகளை உண்பதன் மூலம் மதிப்புமிக்க பூச்சி கட்டுப்படுத்திகளாக உள்ளன. இவை லைம் நோயை ஏற்படுத்தும் உண்ணிகளையும் மற்றும் குளவிகளையும் உண்கின்றன. இவை அரிதாகவே அதிக எண்ணிக்கையில் வளர்க்கப்படுகின்றன. எனினும் இவை குறிப்பிட்ட எண்ணிக்கையில் மற்ற கோழிகளுடன் வளர்க்கப்படும்போது கொன்றுண்ணிப் பறவைகளுக்கு எதிரான ஒரு பாதுகாப்பு முறையாகப் பயன்படுத்தப்படுகின்றன. ஊடுருவல்கள் ஏற்படும்போது இவை இவற்றின் உரத்த குரலில் அழைக்கின்றன. இவை மிகவும் சமூகமாக இருக்கும் பறவைகள் ஆகும். தனியாக இருக்கும் போது இவை வாடத்தொடங்கி விடுகின்றன.

வளர்க்கப்படும் இனங்களில் தலைக்கவசக் கின்னிக்கோழியின் "முத்து" அல்லது இயற்கையான வண்ணம் தவிர பல வண்ண வேறுபாடுகள் உடைய கின்னிக்கோழிகள் வளர்க்கப்பட்டுள்ளன. வெள்ளை, ஊதா, கரும்பலகை நிறம், சாக்கலேட், வெளிர் ஊதா, பவள நீலம், வெண்கலம், காரீயம், பப் டுன்ட்டோட், பொன்னிறம் மற்றும் பல்வேறு வண்ணங்கள் ஆகியவை இதில் அடங்கும்.

இந்தியாவில் ஒரு வளர்ப்புக் கின்னிக்கோழி

உசாத்துணை
---------

* Madge and McGowan, *Pheasants, Partridges and Grouse* ISBN 0-7136-3966-00-7136-3966-0
* J.S. Ferguson, *Gardening with Guineas* ISBN 0-7392-0250-20-7392-0250-2 Comprehensive discussion of all aspects of raising domestic guineafowl.

1. ↑  Blench, Roger; MacDonald, Kevin C. (1999). *The Origins and Development of African Livestock*. London: UCL. பக். 10. பன்னாட்டுத் தரப்புத்தக எண்:1841420182.

வெளி இணைப்புகள்
---------------

* A source of guineafowl links, message board, chat room, book, and hundreds of photographs and information about raising guineafowl.
* Guinea Fowl International Association (GFIA) Worldwide nonprofit organization, based in Texas, USA, providing support and information to those interested in the keeping and breeding of guineafowl. Forum, breeders list, color chart, and latest news about domestic guineafowl.
**சனாதன் மகாகுத்து** (*Sanatan Mahakud*) இந்தியாவைச் சேர்ந்த ஓர் அரசியல்வாதியாவார். ஒடிசாவைச் சேர்ந்த இவர் 2014 ஆம் ஆண்டு முதல் ஒடிசாவிலுள்ள சம்புவா சட்டமன்றத் தொகுதியை பிரதிநிதித்துவப்படுத்துகிறார்.

2016 ஆம் ஆண்டு ஏப்ரல் 16 ஆம் தேதியன்று, கியோஞ்சர் மாவட்ட அதிகாரிகள் சனாதன் மகாகுத்துவின் வீட்டை இடிப்பதாக அறிவித்தனர், ஏனெனில் அது முதலில் எசல் சுரங்க நிறுவனம் & தொழிற்சாலைகள் நிறுவனம் என்ற சுரங்க நிறுவனத்திற்கு குத்தகைக்கு விடப்பட்டது. ஆனால் பின்னர் சனாதன் மகாகுத்து ஒடிசா உயர் நீதிமன்றத்தில் தடை உத்தரவைப் பெற்றார்.

2014 ஆம் ஆண்டு நடைபெற்ற ஒடிசா சட்டப் பேரவைத் தேர்தலில், சம்புவா சட்டப் பேரவைத் தொகுதியில் சுயேட்ச்சை வேட்பாளராக சனாதன் போட்டியிட்டார். இத்தேர்தலில் இவர் மொத்தம் 69,635 வாக்குகள் பெற்று 15 ஆவது ஒடிசா சட்டப்பேரவைக்கு தேர்ந்தெடுக்கப்பட்டார்.

ஆரம்ப வாழ்க்கை
--------------

சனாதன் மகாகுத்து 1958 ஆம் ஆண்டு ஒடிசாவில் உள்ள கெந்துசார் மாவட்டத்தின் நம்பிரா கிராமத்தில் ஓர் இந்து கோபால் (யாதவ்) குடும்பத்தில் செமா மகாகுத்து என்பவருக்கு பிறந்தார்.

மேற்கோள்கள்
-----------

1. ↑  ADR. "Sanatan Mahakud(Independent(IND)):Constituency- CHAMPUA(KEONJHAR) - Affidavit Information of Candidate:". .
2. ↑  "MLA Sanatan Mahakud Profile - CHAMPUA Constituency". .
3. ↑  "Govt to pull down Champua MLA's home | Bhubaneswar News - Times of India". .
**சூரத் தேங்காய் உடைத்தல்** என்பது இந்து சமயத்தில் மேற்கொள்ளப்படுகின்ற ஒரு  நேர்த்திக்கடனாகும். பொதுவாக விநாயகருக்கு சூரைத் தேங்காய் உடைக்கும் வழக்கம் உள்ளது. நேர்த்திக் கடனுக்காக நல்ல, பெரிதான தேங்காயை தேர்ந்தெடுக்கின்றனர். பின்பு விநாயகர் சந்நிதி முன்பு அதற்காக வைக்கப்பட்டுள் கல்லில் அடித்து உடைக்கின்றனர். இவ்வாறு உடைக்கப்படும் தேங்காய் சிதரல்களை உடைக்கும் பக்தர்கள் எடுத்து செல்வதில்லை. மற்ற பக்தர்களும், கோவிலுக்கு அருகில் வசிப்பவர்களும் பிரசாதமாக எடுத்துக் கொள்கின்றனர். இந்த சடங்கினை சிதறு காய் உடைத்தல் என்றும் அழைக்கின்றனர்.

இந்த நேர்த்திக் கடனை செலுத்துவதற்கு கோவிலில் அனுமதி பெறுதல் போன்றவை இல்லை. இந்த சடங்கினை ஐயர் மற்றும் பூசாரிகள் செய்வதில்லை. சூரத்தேங்காய் உடைப்பதாக வேண்டும் பக்தர்களே இதனைச் செய்கின்றார்கள். 

தேங்காய் மீது சூடம் ஏற்றி தொழிற்கூடங்கள், கடைகள் போன்றவற்றை துவங்கும் போதும், அம்மாவாசை போன்ற தினங்களிலும் இந்த சூரத் தேங்காய் வணிக நிறுவனங்கள் முன்பு உடைக்கப்படுகிறது. அத்துடன் புதுமனை புகுதல், பணி ஓய்வு பெற்று வீடு திரும்புதல் போன்ற சுபநிகழ்வுகளின் தொடக்கத்திலும் இந்த சூரத் தேங்காய் உடைக்கப்படுகிறது. இவ்வாறு செய்தால் திருஷ்டி கழியும் என்பது இந்துக்களின் நம்பிக்கையாகும்.

திருநள்ளாறு போன்ற கோயில்களில் பிரதான தெய்வங்களை தரிக்கும் முன்பு விநாயகருக்கு சூரைத் தேங்காய் உடைப்பதால், கோரிக்கை நிறைவேறும் என்ற நம்பிக்கை பக்தர்கள் மத்தியில் உள்ளது.

ஆதாரங்கள்
---------

1. ↑  திருத்தலம் அறிமுகம்: தங்கக் காகத்தில் சனீஸ்வரர்﻿- திருநள்ளாறு :பிருந்தா கணேசன்- தி இந்து-சூலை 16, 2015
French astronomer and mathematicianவார்ப்புரு:SHORTDESC:French astronomer and mathematician

**சார்லஸ்-யூஜின் டெலானே** (பிரெஞ்சு உச்சரிப்பு: ​[ʃaʁl øʒɛn dəlonɛ]; 9 ஏப்ரல் 1816 – 5 ஆகஸ்ட் 1872) ஒரு பிரெஞ்சு வானியலாளர் மற்றும் கணிதவியலாளர் ஆவார். அவரது சந்திரனின் இயக்கம் குறித்த ஆய்வுகள் கோள்களின் இயக்கக் கோட்பாடுகள் ஆகியவற்றால் அறியப்படுபவர். தனது இருபது வருட ஆய்வில் சந்திரனின் கோட்பாடு குறித்த இரண்டு ஆய்வுத் தொகுதிகளை வெளியிட்டார். நிலவின் தீர்க்கரேகை, அட்சரேகை மற்றும் இடமாறு ஆகியவற்றை எல்லையற்றதொடர்களாகக் கண்டறிந்தார். இவரது ஆய்வுகள் வானியல், கணிதம் ஆகிய இரண்டையும் முன்னேற்றுவதில் முக்கியமானவை.

வாழ்க்கை
--------

சார்லஸ் யூஜின் பிரான்சிலுள்ள லுசிக்னி சர் பார்சுவில், ஜாக்குஸ் ஹூபர்ட் டெலனே- கேட்டரின் சாய்ஸ்லெட் ஆகியோருக்கு பிறந்தார்,  டெலானே சோர்போனில் பாரிஸ் பல்கலைக்கழகத்தில் ல் ஜீன்-பாப்திஸ்ட் பயோட்டின் கீழ் படித்தார். சந்திரனின் இயக்கவியல் குறித்து ஆய்வுகளில் ஈடுபட்டார். அவர் 1860 மற்றும் 1867 ஆம் ஆண்டுகளில் 900 பக்கங்கள் கொண்ட தலைப்பில் இரண்டு தொகுதிகளை வெளியிட்டார். சந்திரனின் நிலையைக் கண்டறிவதற்கான அவரது இடையூற்ருக் கோட்பாடு வெளிப்பாடு நடைமுறைப் பயன்பாட்டிற்கு மிகவும் மெதுவாக ஒன்றிணைந்தது, ஆனால் செயல்பாட்டு பகுப்பாய்வு  மற்றும் கணினி இயற்கணிதம் ஆகியவற்றின் வளர்ச்சியில் ஒரு ஊக்கியாக இருந்தது. 

டெலானே 1870 இல் பாரிஸ் ஆய்வகத்தின் இயக்குநரானார், ஆனால் இரண்டு ஆண்டுகளுக்குப் பிறகு பிரான்சின் செர்போர்க் அருகே படகு விபத்தில் மூழ்கினார்.  அவரைத் தொடர்ந்து அகாடமியில் ஜீன் கிளாட் பொக்கே. பீட்டர் குத்ரி டெய்ட்ஆகியோர் இவரைப் பின்பற்றி ஆய்வுகள் மேற்கொண்டனர். பீட்டர் குத்ரி டெய்ட் 1867 இல்வெளியிட்ட தனது 244 பக்கங்கள் கொன்ட புத்தகத்திற்கு டெலானேயின் நினைவாக டிடோனியா என்று பெயரிட்டார்.

சிறப்புகள்
----------

* அறிவியல் கழக உறுப்பினர், (1855)
* அரசு வானியல் கழகப் பொற்பதக்கம்.(1870)
* ஈபெல் கோபுரத்தில் பொறிக்கப்பட்ட 72 பெயர்களில் இவரது பெயரும் ஒன்றாகும்.

குறிப்புகள்
-----------



1. ↑  "Obituary: M. Charles E. Delaunay". *MNRAS* **33**: 203–209. February 1873. doi:10.1093/mnras/33.4.190. Bibcode: 1873MNRAS..33..190.. .
2. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.
3. 1 2  O'Connor & Edmund
4. ↑  R. Pavelle, M. Rothstein and J. Fitch, "Computer Algebra", *Scientific American*, **245** (6), pp.102-113 (December 1981)
5. ↑  *Gold Medal Winners* (PDF), Royal Astronomical Society, archived from the original (PDF) on 24 September 2015, retrieved 4 November 2014
**புரிசை**  (Purisai) தமிழ்நாடு மாநிலம், திருவண்ணாமலை மாவட்டம், செய்யாறு வட்டத்தில் உள்ள ஒரு கிராமமாகும்.

அமைவிடம்
--------

திருவண்ணாமலையில் இருந்து புரிசை 79 கி. மீ கிழக்கு நோக்கி அமைந்துள்ளது. சென்னையில் இருந்து 105 கி. மீ யில் அமைந்துள்ளது. தெற்கே வந்தவாசி வட்டமும், வடக்கே செய்யாறு வட்டமும், மேற்கே பெரணமல்லூர் வட்டமும், கிழக்கே உத்திரமேரூர் வட்டமும்ம் அமைந்துள்ளது. செய்யார் தொகுதியில் உள்ள 219 கிராமங்களில் புரிசையும் ஒன்றாகும். புரிசை அருகிலுள்ள நகரங்கள் வந்தவாசி, திருவத்திபுரம், உத்திரமேரூர், காஞ்சிபுரம்  போன்றவை ஆகும். புரிசையில் வேளாண் வங்கி, அரசு மேல்நிலைப்பள்ளி, ஆரம்ப பள்ளி மற்றும் தனியார் சி. பி. எஸ். இ பள்ளி. ஆகியவை உள்ளன. புரிசையில் வேளாண்மை முக்கிய தொழிலாக உள்ளது. இந்த கிராமம் 2 முக்கிய ஏரிகள்  மூலம் பாசன வசதி பெறுகிறது. இக்கிராமம் ஐந்து கிலோமீட்டர் சுற்றளவில் செய்யாறு சர்க்கரை ஆலை, செய்யாறு பல்தொழில்நுட்டபக் கல்லூரி, செய்யாறு கலை மற்றும் அறிவியல் கல்லூரி அமைந்துள்ளது.

போக்குவரத்து
------------

புரிசையில் இருந்து காட்பாடி   ரயில் நிலையம் 72 கி. மீ அருகில் அமைந்துள்ளது. எனினும், மத்திய அரசு ஏற்கனவே புரிசை வழியாக ரயில் கடந்து செல்ல புதிய பாதைக்கு ஒப்புதல் அளித்துள்ளது.[] புரிசையில் இருந்து பஸ்கள் அடிக்கடி செய்யாறு மற்றும் வந்தவாசிக்கு உள்ளன. மேலும் நேரடி பேருந்துகள் ஆரணி, பெங்களூர், சென்னை, காஞ்சிபுரம், மேல்மருவத்தூர், புதுச்சேரி, திண்டிவனம் மற்றும் வேலூர் ஆகிய இடங்களுக்கு செல்கின்றன.

கோயில்கள்
---------

புரிசையில் வரலாற்று சிறப்பு பெற்ற அகஸ்தீஸ்வர் ஆலயம், பெருமாள், விநாயகர் மற்றும் எல்லை அம்மன், திரொபதி அம்மன் கோவில்கள் உள்ளன.

இந்த அகஸ்தீஸ்வர் கோவில் 6-9 ஆம் நூற்றாண்டு மத்தியில் இக்கண்டத்தில் உள்ள மிக பெரிய சிவன் கோயில் ஆகும். சுந்தரர் தனது திருமுறையில் (7-12-6) இக்கோவிலைப் பற்றி கூறியுள்ளார்.

""தென்னூர் கைம்மைத் திருச்சுழி யல்திருக் கானப்பேர் 
பன்னூர் புக்குறை யும்பர மர்க்கிடம் பாய்நலம் 
என்னூர் எங்கள் பிரான்உறை யுந்திருத் தேவனூர் 
பொன்னூர் நாட்டுப் பொன்னூர் புரிசைநாட்டுப் புரிசையே.""

விழாக்கள் மற்றும் நிகழ்வுகளை
----------------------------

 During Aadi month festival at Ellaiamman Temple on 18/7/2014
அகஸ்தீஸ்வர் கோயிலில் 12 நாட்கள் பங்குனி விழாவும், எல்லை அம்மன் கோயிலில் ஆடி மாதம் முழுவதும் வெள்ளி கிழமைகளில் நடைபெறும் திருவிழா மற்றும் முழு நிலவு நாள் கொண்டாட்டம்  ஆகியன புரிசை கிராமத்திற்கு பெருமை சேர்க்கிறது. இங்கு நடைபெறும் தெருக்கூத்து விழா அனைத்து மதங்களும் ஒன்று சேர்க்கும் விழாவாக கருதப்படுகிறது. இக் கிராமங்களில் தெருக்கூத்தில் கலைமாமணி விருது வென்றவர்களும் உள்ளனர். இவ்வூரில் சிறப்பு தெருக்கூத்து பள்ளி அமைந்துள்ளது .

குறிப்புகள்
-----------

1. ↑  "Population of Purisai Village, Cheyyar, Tamil Nadu".. பார்த்த நாள்: 16 July 2014.
2. ↑
3. ↑  "காப்பகப்படுத்தப்பட்ட நகல்". .
4. ↑
5. ↑
6. ↑  "Purisai- Anakkavur – Tiruvannamalai".. பார்த்த நாள்: 16 July 2014.
7. ↑  "காப்பகப்படுத்தப்பட்ட நகல்". .
8. ↑  "காப்பகப்படுத்தப்பட்ட நகல்". .
9. ↑
10. ↑  "காப்பகப்படுத்தப்பட்ட நகல்". .
**மறவன்புலவு** அல்லது **மறவன்புலோ** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். யாழ்ப்பாணக் குடாநாட்டின் தெற்கில் உள்ள உப்பாறு கடலேரியின் கரையில் அமைந்துள்ள இவ்வூரின் வடக்கு எல்லையில் நுணாவிலும், கிழக்கு எல்லையில் தனங்கிளப்பும், தெற்கில் கடலேரியும், மேற்கில் கோயிலாக்கண்டியும் உள்ளன. இவ்வூருக்கு ஒரேயொரு கிராம அலுவலர் பிரிவு மட்டுமே உள்ளது.

நாவற்குழியில் இருந்து பூநகரி நோக்கிச் செல்லும் வீதி இவ்வூரின் ஊடாகச் செல்கிறது. குடாநாட்டினூடாகச் சென்ற தொடர்வண்டிப் பாதையும் இவ்வூரின் வடக்கு எல்லையை அண்டிச் சென்றது.

இவ்வூர் கடலேரியை அண்டி அமைந்துள்ளதால், மீன்பிடித்தொழிலும் இவ்வூரில் ஒரு முக்கியமான தொழிலாக உள்ளது. 2013 ஆம் ஆண்டின் மதிப்பீட்டின்படி இவ்வூரில் 40 மீனவக் குடும்பங்கள் வாழ்கின்றன.

இங்கு பிறந்தவர்கள்
------------------

* மறவன்புலவு க. சச்சிதானந்தன்

குறிப்புகள்
-----------

1. ↑  Statistical Information-2010, பக். 17ல் உள்ள நிலப்படத்தைப் பார்க்க.
2. ↑  Statistical Information of the Northern Province-2014, பக். 82.

உசாத்துணைகள்
------------

* Statistical Information of the Northern Province-2014, Northern Provincial Council, Sri Lanka.
* Statistical Information 2010, Northern Provincial Council, Sri Lanka.

இவற்றையும் பார்க்கவும்
----------------------

* சாவகச்சேரி பிரதேச செயலாளர் பிரிவு
* யாழ்ப்பாண மாவட்டத்தில் உள்ள ஊர்களின் பட்டியல்

வெளியிணைப்புக்கள்
-----------------

* மறவன்புலோ இணையம்
**நிமய் பட்டாச்சார்யா** (Nimai Bhattacharya 10 ஏப்ரல் 1931 – 25 ஜூன் 2020) ஓர் வங்காள எழுத்தாளர் ஆவார். இவர் மகுரா மாவட்டத்தில் உள்ள சலிகாவில் பிறந்தார். இவர் 25 ஜூன் 2020 அன்று கொல்கத்தாவில் 89 வயதில் காலமானார்.

ஆரம்ப கால வாழ்க்கை
------------------

பட்டாச்சார்யாவின் தாயார் இவருக்கு மூன்று வயதாக இருந்தபோது இறந்தார். இவர் பணிநிமித்தம் காரணமாக கிழக்கு வங்கத்திலிருந்து மேற்கு வங்கத்திற்கு குடிபெயர்ந்தார். பின்னர் கல்கத்தாவின் ரிப்பன் கல்லூரியில் ஐ.ஏ மற்றும் இளங்கலைப் பட்டம் பெற்ற பின்னர் இவர் பத்திரிகைத் துறையில் தனது வாழ்க்கையைத் தொடங்கினார். இவர் எழுதிய ஒரு புதினம் 1963 இல் *அமிர்தோபஜாரில்* வெளியிடப்பட்டது. இவரது அடுத்த நான்கு புதினங்கள் செய்தித்தாளில் வெளியிடப்பட்டன. அதன் பிறகு, இவர் தொழில்முறை எழுத்தாளாராக ஆனார்.

குறிப்பிடத்தக்க படைப்புகள்
--------------------------

இவர் 150 க்கும் மேற்பட்ட நூல்களை எழுயுள்ளார். அ*மெம்சாஹேப்* மிகவும் பரவலாக அறியப்பட்ட நூலாகும். இந்த நூலினை அடிப்படையாக வைத்து உத்தம்குமார் மற்றும் அபர்ணா சென் ஆகியோர் முக்கியக் கதாப்பாத்திரத்தில் ஒரு திரைப்படம் வெளியானது. அவரது குறிப்பிடத்தக்க புத்தகங்கள் சில:

* *மெம்சாஹேப்*
* *மினிபஸ்*
* *மாடல்*
* *இன்குலாப்*
* *பேச்சலர்*
* *கேரணி*
* *ராஜதானி எக்ஸ்பிரஸ்*
* *ஆங்கிலோ இந்தியன்*
* *டார்லிங்*
* *யுவர் ஆனர்*
* *காக்டெய்ல்*
* *போத்தர் ஷேஷே*

சான்றுகள்
---------

1. 1 2  "নিমাই ভট্টাচার্য বাংলাদেশেরই সন্তান". 10 February 2017. .
2. ↑  "নিমাই ভট্টাচার্য". .
3. ↑  "'মেমসাহেব'-এর নিমাই ভট্টাচার্য: একাত্তরের মুক্তিযুদ্ধে বুদ্ধিজীবী হত্যার পেছনেও মৌলবাদীরা ছিল" இம் மூலத்தில் இருந்து 26 August 2018 அன்று. பரணிடப்பட்டது.. .
4. ↑  "'মেমসাহেব'-এর নিমাই ভট্টাচার্য: একাত্তরের মুক্তিযুদ্ধে বুদ্ধিজীবী হত্যার পেছনেও মৌলবাদীরা ছিল" 26 August 2018 அன்று. பரணிடப்பட்டது.. Error: If you specify `|archivedate=`, you must also specify `|archiveurl=`. .
5. ↑  "Nimai Bhattacharya profile". .
6. ↑  "8 Tollywood Actors Who Essayed Out Every Facet Of Being A Journalist". .

வெளி இணைப்புகள்
---------------

* ஐ.எம்.டி.பி இணையத்தளத்தில் நிமய் பட்டாச்சார்யா
**புரூசு கார்டன் மெக்பாட்சென்** (பிறப்பு :1943)  நியூசிலாந்து நாட்டினைச் சேர்ந்த நில அளவியலாளர் மற்றும் தொல்பொருள் ஆராய்ச்சியாளர் ஆவார்.

மெக்பாட்சென் ஒடாகோ பல்கலைக்கழகத்தில் நில அளவையாளராக தகுதி பெற்றார். மேலும் 1968 ஆம் ஆண்டு வரை நிலங்கள் மற்றும் நில அளவைத் துறையில் பணியாற்றினார். பின்னர் ஒடாகோவில் மானிடவியலில் இளங்கலை மற்றும் கலையில் முதுகலைப் பட்டங்களை முடித்தார். அதைத் தொடர்ந்து 1979 ஆம் ஆண்டு விக்டோரியா வெலிங்டன் பல்கலைக்கழகத்தில் புவியியலில் முனைவர் பட்டம் பெற்றார். தொல்பொருள் ஆய்வாளராக பணியாற்றுவதற்கு முன்பு நியூசிலாந்து வரலாற்று இடங்கள் அறக்கட்டளையின் பணியாளர் ஆக பணியாற்றினார்.  

மெக்பாட்சென் 1987 ஆம் ஆண்டு முதல் 2003 ஆம் ஆண்டு வரை பாதுகாப்புத் துறையில் பணியமர்த்தப்பட்டார். 2003 ஆம் ஆண்டு சே.டி. திடமான கூட்டுறவு ஆராய்ச்சி மையம் மேற்கொள்வதற்காக முன்கூட்டியே ஓய்வு பெற்றார். 1987 ஆம் ஆண்டு முதல் நியூசிலாந்தின் ராயல் சொசைட்டி ஆப் நியூசிலாந்தின் சுகின்னர் ஆராய்ச்சி நிதிக் குழுவில் பணியாற்றினார். 1986 ஆம் ஆண்டு முதல் 1988 ஆம் ஆண்டு வரை நியூசிலாந்து தொல்பொருள் சங்கத்தின் தலைவராகவும், நியூசிலாந்து நிறுவன சேவைகள் இதழின் ஆசிரியராகவும் பணியாற்றினார்.

வெளியீடுகள்
-----------

மோனோகிராப்கள் மற்றும் புத்தக அத்தியாயங்கள் உட்பட 70 க்கும் மேற்பட்ட நடுவர் வெளியீடுகளை கொண்டுள்ளது. இவர் இது தொடர்பான புத்தகத்தையும் எழுதியுள்ளார்.

* விரோதக் கடற்கரைகள்: வரலாற்றுக்கு முந்தைய நியூசிலாந்தில் பேரழிவு நிகழ்வுகள் மற்றும் மாவோரி கரையோர சமூகங்களில் அவற்றின் தாக்கம்.

மேற்கோள்கள்
-----------

1. 1 2 3  "McFadgen Bruce". Archaeopedia.. பார்த்த நாள்: 2012-06-13.
2. ↑ . 2010-11-30.
**சிறுகரடி** (**Ursa Minor**) என்பது நெடுந்தொலைவு வடக்கு வானத்தில் அமைந்துள்ள ஒரு விண்மீன் குழுவாகும். சிறு கரடியைப் போலவே , சிறிய கரடியின் வாலும் ஒரு அகப்பைக் கைப்பிடியாகக் காணலாம் , எனவே அதன் கூட்டாளியான பெரு டிப்பரைப் போல, வட அமெரிக்க பெயரான சிறு **டிப்பரிலும்** ஏழு விண்மீன்களில் அதன் கிண்ணத்தில் நான்கு விண்மீன்கள் உள்ளன. தாலமி எனும் இரண்டாம் நூற்றாண்டின் வானியலாளர் பட்டியலிட்ட 48 விண்மீன் குழுக்களில் சிறு கரடியும் ஒன்றாகும் , மேலும் இது 88 நவீன விண்மீன குழுக்களில் ஒன்றாகவும் உள்ளது. வடமீன்,, வட முனை விண்மீனாக இருப்பதால் , அதில் உள்ள சிறு கரடி கடற்பயணத்திற்கு முதன்மையானது.

விண்மீன் குழுவில் உள்ள பொலிவான வடமீன் என்பது மஞ்சள் - வெள்ளை சூப்பர், ஆகவும் இரவு வானத்தில் பொலிவான செஃபீடு மாறி விண்மீனாகும். பீட்டா உர்சே மைனோரி (பீட்டா உர்சே மைனோரி) என்பது ஒரு வயதான விண்மீனாகும் , இது வீங்கி குளிர்ந்து ஆரஞ்சுப் பெருமீனாக மாறியுள்ளது , இது 2,08 என்ற தேர்றப் பொலிவைக் கொண்டுள்ளது வடமீனை விட சற்று மங்கலானது.  மேலும் 3வது அளவு காமா உர்சே மைனோரிசு ஆகியன "வடமீனின் பாதுகாவலர்கள் "என்று அழைக்கப்படுகிறார்கள். கோச்சாப் உட்பட நான்கு விண்மீன்களைச் சுற்றி வரும் கோள்களும் கண்டறியப்பட்டுள்ளன. கே. விண்மீன் குழுவில் ஒரு தனிமைப்படுத்தப்பட்ட நொதுமி விண்மீன் கல்வெரா, H1504+65 ஆகியனகௌள்ளன. இதில் பின்னது, இதுவரை கண்டுபிடிக்கப்பட்ட வெப்பமான வெண்குறுமீன்களில் ஒன்றாகும். இதன் மேற்பரப்பு வெப்பநிலை 200,000 கெ. பாகையாக உள்ளது.

வரலாறும் தொன்மங்களும்
---------------------

*யுரேனியாவின் கண்ணாடியில்* விவரிக்கப்பட்டுள்ளபடி , டிராக்கோ சுழற்சியுடன் சிறு கரடியின் இலண்டனில் கி. பி. 1825 இல் வெளியிடப்பட்ட விண்மீன் குழும வரைபடங்களின் தொகுப்பாகும்.

மேலும் காண்க
------------

குறிப்புகள்
-----------

மேற்கோள்கள்
-----------

1. ↑  Arnold, H. J. P.; Doherty, Paul; Moore, Patrick (1999). *The Photographic Atlas of the Stars*. Boca Raton, Florida: CRC Press. பக். 148. பன்னாட்டுத் தரப்புத்தக எண்:978-0-7503-0654-6. .

வெளி இணைப்புகள்
---------------

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி
* Israel
* United States

 |
**அல்லா அயோத்தி ராமி ரெட்டி** (Alla Ayodhya Rami Reddy) ஒரு இந்திய அரசியல்வாதி. இவர் ஒய். எஸ். ஆர். காங்கிரஸ் கட்சியின் சார்பாக 2020 மாநிலங்களவைத் தேர்தலில் ஆந்திரப் பிரதேசத்திலிருந்து இந்திய நாடாளுமன்றத்தின் மாநிலங்களவைக்குத் தேர்ந்தெடுக்கப்பட்டார்.

தனிப்பட்ட வாழ்க்கை
------------------

அல்லா அயோத்தி ராமி ரெட்டி, குண்டூர் மாவட்டத்தைச் சேர்ந்த அல்லா தசரத ராமி ரெட்டி மற்றும் வீர ராகவம்மா ஆகியோருக்கு ஆகஸ்ட் 12, 1964 இல் மகனாகப் பிறந்தார். மங்களகிரி சட்டமன்ற உறுப்பினரான அல்லா ராமகிருஷ்ண ரெட்டி இவரது சகோதரர்.

குண்டூர் மாவட்டத்தில் உள்ள பெடகாக்கனியில் ஆரம்பக் கல்வியை முடித்த இவர், குண்டூர் நகரில் உள்ள பாபுஜி உயர்நிலைப் பள்ளியில் பத்தாம் வகுப்பு வரை படித்தார். குண்டூர் மாவட்டத்தில் உள்ள நரசராவ்பேட்டையில் உள்ள ரெட்டி கல்லூரியில் தனது உயர்கல்வியை முடித்தார்.

பின்னர் கர்நாடகாவில் இளங்கலை தொழில்நுட்பத்தையும் (குடிசார் பொறியியல்) பின்னர், ஐதராபாத்து , உசுமானியா பல்கலைக்கழகத்தில் முதுகலை தொழில்நுட்பத்தையும் முடித்தார். 1984 இல் கட்டப் பொறியாளராக தனது பணியைத் தொடங்கினார். இவர் தாட்சாணி என்பவரை மணந்தார்.

வணிக வாழ்க்கை
-------------

இவர் ராம்கி குழும நிறுவனங்களை நிறுவினார். இவரது நிகர சொத்து மதிப்பு 350 மில்லியன் அமெரிக்க டாலர்களாக உள்ளது. ,ஏலும், இந்திய நாடாளுமன்றத்தில் இரண்டாவது பணக்கார மாநிலங்களவை உறுப்பினராக இருக்கிறார்.

அரசியல் வாழ்க்கை
----------------

அல்லா அயோத்தி ராமி ரெட்டி, பிப்ரவரி 2014 இல் ஒய். எஸ். ஆர். காங்கிரஸ் கட்சியில் சேர்ந்து, 2014 பொதுத் தேர்தலில் நரசராவ்பேட்டையில் இருந்து நாடாளுமன்ற உறுப்பினராகப் போட்டியிட்டார். ஆனால், தெலுங்கு தேசம் கட்சியின் ராயபதி சாம்பசிவ ராவிடம் தோல்வியடைந்தார்.  

2020 மே மாதம் ஒய். எஸ். ஆர். காங்கிரஸ் கட்சியிலிருந்து மாநிலங்களவை உறுப்பினராகத் தேர்ந்தெடுக்கப்பட்டார்.

மேற்கோள்கள்
-----------


1. ↑  "Parimal Nathwani among four elected to Rajya Sabha from Andhra Pradesh on YSR Congress tickets". *P Pavan* (Mumbai Mirror). 20 June 2020. .
2. ↑  "All four Rajya Sabha seats in Andhra Pradesh go to YSRC while TDP secures just 17 votes". The New Indian Express. 20 June 2020. .
3. ↑  "YSRC's Ayodhya Rami Reddy set to become second richest Rajya Sabha MP". *U Sudhakar Reddy* (The Times of India). 18 April 2020. .
4. ↑  "Most billionaire MPs in India from Telangana & Andhra Pradesh". .
5. ↑  "45% of Rajya Sabha MPs from Andhra are billionaires, says ADR report". .
6. ↑  "Alla Ayodhya Rami Reddy - Biography". .
7. ↑  "Ramky Group founder to join YSR Congress". .
8. ↑  "Ayodhya Rami Reddy Alla(Yuvajana Sramika Rythu Congress Party):Constituency- NARASARAOPET(ANDHRA PRADESH) - Affidavit Information of Candidate". .
**ஆண்டமுக்கம் நகரப் பேருந்து நிலையம் (Andamukkam City bus stand)** இந்திய மாநிலமான கேரளாவில் உள்ள கொல்லம் நகரில் அமைந்துள்ள இரண்டு பேருந்து நிலையங்களில் ஒன்றாகும். கொல்லம் நகரத்தின் டவுன்டவுன் பகுதியில் இது அமைந்துள்ளது,  ஆண்டமுக்கம் தனியார் பேருந்து நிலையம் என்றும் இது அழைக்கப்படுகிறது. இப்பேருந்து நிலையம் தனியார் நகரப் பேருந்துகள் மற்றும் கேரள மாநில சாலைப் போக்குவரத்துக் கழக சாதாரண பேருந்து சேவைகள் ஆகிய பேருந்துகளுக்கு மட்டுமே பயன்படுகிறது. சின்னக்கடைக்கு மட்டுமே இங்கிருந்து பேருந்துகள் இயக்கப்படுகின்றன. மய்யநாடு, இளம்பள்ளூர், சக்திகுளங்கரா, சாவர, தோப்பில்கடவு, பிராக்குளம், கொட்டியம், பெருமான் மற்றும் கடவூருக்கு இணைக்கும் பல்வேறு நகரப் பேருந்துகளின் தொடக்கப் புள்ளியாக சின்னக்கடை திகழ்கிறது. கேரள மாநில சாலைப் போக்குவரத்துக் கழகப் பேருந்து நிலையத்தில் ஒரு செயல்பாட்டு மையம் தொடங்கவும் திட்டமிடப்பட்டுள்ளது.

வரலாறு
------

2006 ஆம் ஆண்டு வரை கொல்லத்தின் நகர பேருந்து நிலையம் முதலில் சின்னக்கடையில் இருந்தது. கொல்லம் மாநகராட்சி முன்பு இருந்த இடத்தில் சுரங்கப்பாதை அமைக்க முடிவு செய்தது. இதையடுத்து. மாவட்ட போக்குவரத்து ஆலோசனைக் குழுவின் முடிவின்படி, பேருந்து நிலையம், 2008 ஆம் ஆண்டில், ஆண்டமுக்கத்துக்கு மாற்றப்பட்டது.

நிறுவனங்கள்
-----------

* கேரள அரசுப்பணியாளர் தேர்வாணையத்தின் மாவட்ட அலுவலகம்
* நானி உணவுவிடுதி
* மாநகராட்சி கட்டிடம், ஆண்டமுக்கம்
* மாநகராட்சி கட்டிடம், சின்னக்கடை
* குயிலான் கூட்டுறவு நகர வங்கி

மேற்கோள்கள்
-----------

1. ↑  "Travel Time Calculator". Distancesfrom.com. .
2. ↑  "Shortage of drivers may hit services". .
3. ↑  "Restore Chinnakkada bus stand". *The New Indian Express*. .
4. ↑  "KERALA PSC DISTRICT OFFICES". KPSC. .